पाएं अपने शहर की ताज़ा ख़बरें और फ्री ई-पेपरडाउनलोड करें
जनपद पंचायत क्षेत्र की ग्राम पंचायत लुहरगुवां एवं बारहोबुजुर्ग काे रेडजोन घोषित किया गया है। शुक्रवार को जिला पंचायत सीईओ एसके मालवीय ने निरीक्षण किया। इस दौरान पंचायत के कर्मचारियों को कारण बताओ नोटिस जारी करके जवाब मांगा है।
जिला पंचायत सीईओ, सहायक यंत्री ओपी दुबे एवं स्वास्थ्य विभाग तथा पुलिस विभाग की टीम ग्रामों में पहुंची। निरीक्षण के दौरान लोगों से चर्चा की। संक्रमित व्यक्ति द्वारा शादी समारोह में शामिल होकर लोगों को संक्रमित करने पर पूरे गांव की जांच की गई। वहीं लुहरगुवा में ग्राम पंचायत के सचिव, ग्राम रोजगार सहायक, उपयंत्री के द्वारा कार्य में लापरवाही और उदासीनता पाए जाने पर इन्हें कारण बताओ नोटिस जारी किए गए हैं।
इसी तरह ग्राम पंचायत बारहोबुजुर्ग में इंदौर से आए लोगों से यहां संक्रमण बढ़ा। जिस पर रेड जोन घोषित किया गया। बैरिकेडिंग करके ग्रामीणों का बाहर आना जाना बंद किया गया। गांव में मुनादी भी कराई गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn